Diari Oficial de la Generalitat Valenciana


Sumari del DOGV 7006, del 18-04-2013 (2013/3462)

Subhasta d'un bé immoble a Sagunto.
-----------------------------------

### Dades del document

Número de DOGV
:   7006

Data del DOGV
:   18-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3462


Organisme emissor
:   Notaria de Francisco Blanco Moreno

Tipus de document
:   Subhasta

Subhasta d'un bé immoble a Sagunto. [2013/3462]  
Francisco Blanco Moreno, notari del Col·legi de València, amb residència a Sagunt, faig saber que a la meua notaria, sítia al Port de Sagunt, a l'avinguda del 9 d'Octubre, 44, B, 1r, es tramita una venda extrajudicial, de conformitat amb l'article 129 de la Llei Hipotecària, de la finca hipotecada següent:  
Urbana. Casa sítia al Port de Sagunt, al carrer de Cánovas del Castillo, número 6. Es compon de planta baixa amb un habitatge (130 metres quadrats), al qual s'accedix a través del vestíbul d'accés al pis alt, i garatge, magatzem i celobert (77 metres quadrats), i planta alta destinada a habitatge (190 metres quadrats), al qual s'accedix per una escala independent que dóna a l'esquerra mirant a la façana, i cobrix l'edificació una terrassa xafable. Superfície del solar: dos-cents set metres quadrats. Confronta: entrant per la dreta, amb Teodoro Ramos; per l'esquerra, amb María Ballester Nortes i Antonio Verdugo Morillas, abans casa de Juan Molinero García; i per darrere, amb Construcciones y Promociones La Porteña 24, Sociedad Limitada, abans Zoilo Vivanco Ortiz.  
Inscripció. Registre de la Propietat de Sagunt 1. Tom 2606, llibre 818, foli 197, finca 710, inscripció vint-i-setena.  
Referència cadastral: 6255505VY4938J0369CH.  
Responsabilitat hipotecària. Es va hipotecar per a respondre per tres-cents huitanta-quatre mil setanta euros i dènou cèntims (384.070,19) de principal, interessos ordinaris de nou mesos al tipus màxim del 12 per cent anual, fins a un màxim de trenta-quatre mil cinc-cents seixanta-sis euros i trenta-dos cèntims (34.566,32), interessos moratoris de dos anys al tipus màxim del 12 per cent, fins a un màxim de noranta-dos mil cent setanta-sis euros i huitanta-cinc cèntims (92.176,85), costes i despeses d'execució fins a un màxim de 15 per cent del principal, és a dir cinquanta-set mil sis-cents deu euros i seixanta-tres cèntims (57.610,63), i despeses extrajudicials fins a un màxim de 2 per cent del capital, és a dir, set mil sis-cents huitanta-un euros i quaranta cèntims (7.681,40); per tant, la finca responia per tots els conceptes, per la suma de cinc-cents setanta-sis mil cent cinc euros i vint-i-nou cèntims (576.105,29).  
  
Atés que pertoca la subhasta de la finca, se'n fan saber les condicions:  
Tindrà lloc a la meua notaria. De conformitat amb l'article 12 del Reial Decret Llei 6/2012, de 9 de març, se celebrarà una única subhasta el dia 23 de maig de 2013, a les 11.00 hores, amb el tipus de base de cinc-cents huitanta-huit mil dos-cents huitanta-cinc euros i seixanta cèntims d'euro (588.285,60).  
De conformitat amb la disposició legal esmentada:  
- Si es presenten postures per un import igual o superior al 70 per cent del tipus esmentat, s'entendrà adjudicada la finca a qui presente la millor postura.  
- Quan la millor postura presentada siga inferior al 70 per cent del tipus de subhasta, el deutor podrà presentar, en el termini de 10 dies, un tercer que millore la postura, que oferisca una quantitat superior al 70 per cent del valor de taxació o que, tot i ser inferior a l'import esmentat, resulte suficient per a arribar a la satisfacció completa del dret de l'executant.  
- Després d'haver transcorregut el termini mencionat sense que la deutora presente el tercer esmentat, el creditor podrà demanar, dins del termini de cinc dies, l'adjudicació de la finca per un import igual o superior al 60 per cent del valor de taxació.  
- Si el creditor no utilitza la facultat esmentada, s'entendrà adjudicada la finca a qui haja presentat la millor postura, sempre que la quantitat que haja oferit supere el 50 per cent del valor de taxació o, tot i ser inferior, cobrisca, almenys, la quantitat reclamada per tots els conceptes.  
- Si en l'acte de la subhasta no hi ha cap postor, el creditor podrà, en el termini de 20 dies, demanar l'adjudicació per un import igual o superior al 60 per cent del valor de taxació.  
La documentació i el certificat del registre a què es referixen els articles 236.a i 236.b del Reglament hipotecari es poden consultar a la Notaria, de dilluns a divendres, de 10.00 a 14.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, amb caràcter previ a la subhasta, a la notaria, una quantitat equivalent al 30 per cent del tipus de subhasta, per mitjà d'un xec bancari a nom del notari. Es podran fer postures per escrit en un plec tancat, acompanyades del justificant del depòsit previ, fins al moment de la subhasta. L'adjudicació a favor del creditor requeridor o la rematada a favor d'ell o d'un creditor posterior, només es podran fer amb la condició de cedir-les a un tercer.  
  
  
Sagunt, 20 de març de 2013.- El notari: Francisco Blanco Moreno.